Sutra zvanični odgovor Irana o nuklearnom programu
Prema nacrtu sporazuma Medjunarodne agencije, obogaćivanje dela iranskog uranijuma za civilne svrhe bi se obavljao u inostranstvu.
Iranske vlasti će u četvrtak dati zvanični odgovor na predloženi plan Ujedinjenih nacija o kontroverznom nuklearnom programu, javljaju iranski državni mediji. Odgovor će predsedniku Medjunarodne agencije za atomsku energiju (IAEA),  preneti iranski izaslanik u toj organizacije,  u Beču. Prema nacrtu sporazuma Medjunarodne agencije, obogaćivanje dela iranskog uranijuma za civilne svrhe bi se obavljao u inostranstvu. Cilj dokumenta je da spreči Iran da obogati uranijum i iskoristi ga za pravljenje nuklearnog oružja. Jedan neimenovani iranski zvaničnik je u utorak izjavio za državnu televiziju da su vlasti prihvatile okvirni nacrt sporazuma, ali da zahtevaju neke . Druge zemlje koje učestvuju u pregovorima - Sjedinjene Države, Francuska i Rusija, složile su se oko teksta sporazuma. U medjuvremenu, ruska novinska agencija Interfaks prenosi da je savetnik za spoljnu politiku ruskog predsednika  rekao da je malo verovatno da će u bliskoj budućnosti Iranu biti uvedene dodatne sankcije. Savet bezbednosti Ujedinjenih Nacija je Iranu do sada uveo tri runde sankcija zbog protivljenja da prekine sa programom obogaćivanja uraniju.